cyanic-selkie/wikianc huggingface dataset:
יונתן מאיר
תפקידים אקדמיים
מאיר שימש בוועדות מייעצות של מרכזי מחקר וספרות שונים. בין השאר משמש כחבר בוועדה האקדמית של מכון שוקן למחקר היהדות; יושב בוועדה המייעצת של יד חיים הזז בירושלים; חבר בוועדת 'ספריית דורות' לכינוס במוסד ביאליק; ומשנת 2013 חבר מערכת בכתב העת "קבלה" (Kabbalah: Journal for the Study of Jewish Mystical Texts). שימש כמייעץ בקרנות ובפרסים רבים. בשנים 2013–2016 ישב בוועדה המדעית של המרכז לחקר יהודי גליציה ובוקובינה; ובשנים 2016–2018 בוועדת המלגות של קרן עזריאלי. היה חבר בתת-הוועדה לבדיקת מצב מחקר מדעי הרוח, כחלק מ'דו"ח מצב המדע בישראל לשנת תש"פ' של האקדמיה הלאומית הישראלית למדעים. בין ינואר 2021 לאוגוסט 2023 שימש כחבר במועצת מרכז זלמן שזר לחקר תולדות העם היהודי.
קישורים חיצוניים
על הספר "גלגוליו של מגלה סוד"
על הספרים "חסידות מדומה ומגלה טמירין"
על הספר "תולדות התנועה השבתאית"
מושי
מושי (בסוואהילי: Moshi) היא עיר בצפונה של טנזניה ובירת מחוז קילימנג'רו, והיא שוכנת בגובה של 830 מטר מעל פני הים, למרגלותיו הדרומיים של הר קילימנג'רו. בשנת 2002 מנתה אוכלוסיית העיר כ-145,000 תושבים, רובם שייכים לשבטי המסאי והצ'אגה. מבחינה מנהלית מחולקת העיר לחמישה-עשר רבעים עירוניים.
היסטוריה
מושי הייתה מקום מושבו של רינדי, ראש שבט הצ'אגה, אשר צבר כוח החל באמצע המאה ה-19 ושלט על דרכי המסחר באזור. עם השתלטות הגרמנים על מזרח אפריקה, שיתף עימם רינדי פעולה, כנגד יריביו. בנו של רינדי, מלי, גירש את הגרמנים מהמקום בשנת 1891, אך מקץ שנתיים הם שבו למושי והשתלטו עליה בכוח. העיר הייתה למרכז שלטוני אזורי, וחוברה לרשת מסילות הברזל. בסוף המאה ה-19 פרסו הגרמנים את חסותם על מסיונרים קתולים ולותרנים אשר עסקו בניצור האוכלוסייה המקומית ובחינוך, והנהיגו את גידול הקפה באזור, דבר שתרם לכלכלה המקומית. בשל כך נהנית העיר עד היום מרשת חינוך טובה יחסית לאזורים אחרים במדינה, ומאחוז גבוה של ידיעת קרוא וכתוב. לקראת סוף המאה ה-20 החלה העיר להתפתח כיעד תיירותי למבקרים בקילימנג'רו ובפארקים הלאומיים ושמורות הטבע והצייד בצפון טנזניה. ב-1971 נחנך נמל התעופה הבינלאומי קילימנג'רו השוכן כ-30 ק"מ ממערבית לעיר.
העיר כיום
כלכלת העיר נסמכת על חקלאות (בעיקר גידולי קפה ובננות), תעשיית מזון, משקאות ורהיטים, ועל מתן שירותים. התיירות היא נדבך נוסף בכלכלה המקומית, אם כי העיר ארושה השוכנת כ-70 ק"מ ממערב למושי, נחשבת למרכז תיירותי מרכזי יותר, בשל קרבתה אל מישורי הסרנגטי ואל אזור השימור נגורונגורו. בנוסף לנמל התעופה ולמסילת הברזל המקשרת את מושי אל ארושה ממערב ואל חוף האוקיינוס ההודי ואל דאר א-סלאם ממזרח, עובר דרכה כביש A23 המחבר בין ארושה ומומבסה שבקניה, וכביש B1 מתפצל ממנו ממזרח לעיר ומוביל לדר א-סלאם.
במושגים מקומיים, נחשבת מושי לעיר בעלת רמת חיים גבוהה יחסית, הנהנית ממערכות חינוך ובריאות מפותחות. בעיר פועלים "הקולג' הרפואי הנוצרי קילימנג'רו" (Kilimanjaro Christian Medical College) של אוניברסיטת טומאיני (Tumaini University), "קולג' מ'וונגה האוניברסיטאי לחינוך" (Mwenge University College of Education) של אוניברסיטת סנט אוגוסטין בטנזניה (St. Augustine University of Tanzania) ו"קולג' מושי האוניברסיטאי ללימודי חברה ומנהל" (Moshi University College of Cooperative and Business Studies) של אוניברסיטת סוקואינה לחקלאות. בעיר נערכת מדי שנה תחרות מרתון הקילימנג'רו.
גיאורגי השלישי, מלך גאורגיה
גיאוֹרגי השלישי מלך גאורגיה (בגאורגית: გიორგი III; מת ב-27 במרץ 1184) מבית בגרטיוני, היה מלך הממלכה הגאורגית המאוחדת בשנים 1156 ועד 1184. תקופת שלטונו, יחד עם תקופת שלטונה של תמר המלכה נודעה כ"תור הזהב" בהיסטוריה של גאורגיה, הודות לשטח הממלכה, הצלחות דיפלומטיות, ניצחונות צבאיים, פיתוח ההשכלה, פריחת התרבות, הדת והאומנות.
חייו
הרשומות הארמניות, בניגוד לרשומות הגאורגיות, מציגות גרסה שונה להתרחשויות שהביאו את גאורגי, בנו הצעיר של דמטרה הראשון, לכס המלוכה. על פי הרשומות הגאורגיות חשף דמטרה, בשנת 1130, מזימה של אצילים גאורגים המונהגים על ידי אחיו הגדול דוד. המלך אסר את הקושרים והוציא להורג את אחד ממנהיגי הקשר, יואנה אבולטיסדזה, בשנת 1138 (או 1145). דוד מרד בשנית בשנת 1154, והכריח את אביו לוותר על כס המלוכה, ולהפוך לנזיר. אולם, לאחר שישה חודשים, מת דוד, ודמטרה חזר לכס המלוכה. דוד הניח אחריו בן בשם דמנה, שהיה מוכר בקרב האופוזיציה האריסטוקרטית כטוען חוקי לכתר. עם זאת, נמנעות הרשומות הגאורגיות בזהירות מאזכור כלשהו לנסיבות מותו של דוד.
מאידך מציין כותב הרשומות הארמני, ורדן ארוולצי, כי דוד שלט במשך חודש אחד בלבד, ונרצח בידי אציליו, סומבט ואיוון אורבלי, שעשו הסכם סודי עם גיאורגי. סטפנוס אורבליאן, צאצא של שבט אורבלי, כתב זמן קצר אחרי ורדן, כי דוד שלט במשך שנתיים, והכחיש כל מעורבות משפחתית ברציחתו של דוד. לדבריו, גיאורגי נשבע לאחיו שישלוט בממלכה רק עד שבנו של דוד, דמנה, יגיע לבגרות, אבל הפר את הבטחתו. הוא טען כי האורבלים היו עדים לשבועתו של גיאורגי, ולכן הובילו את המרידה בשנת 1177, כדי להכתיר את הטוען החוקי לכתר, דמנה, לכס המלוכה.
בשנת 1177, התקוממו אצילי הממלכה, והכריזו על הנסיך דמנה, בנו של דוד החמישי, שהיה מוכר בקרב האופוזיציה האריסטוקרטית כטוען החוקי לכתר. כ-30,000 מורדים, תחת הנהגתו של חותנו של דמנה (אבי אשתו), יואן אורבלי, התבצרו במבצר לורי (Լոռի). המבצר הושם במצור על ידי הצבא המלכותי, הצבא הביא לכניעת העיר, הפך את דמנה לעיוור ומסורס, ומחותניו נרצחו.
בשנת 1178, מינה גיאורגי את בתו הבכורה, תמר כשליטה יחד עמו, וכיורשת מוחלטת, כדי למנוע כל ויכוח אחרי מותו. הוא נותר כשליט משותף עד למותו בשנת 1184. הוא נקבר במנזר גלאתי שבכותאיסי.
הברון ד'אולבאק
פול-אנרי תירי, ברון ד'אולבאק (Paul-Henri Thiry, Baron d'Holbach; 8 בדצמבר 1723 - 21 בינואר 1789) היה סופר, פילוסוף, הוגה דעות ואנציקלופדיסט גרמני-צרפתי. כיום הוא זכור בעיקר בשל היותו אתאיסט אשר יצא נגד הדת, ובשל גישתו המטריאליסטית והמכניסטית, אשר באה לביטוי בספרו המפורסם ביותר, "מערכת הטבע".
ביוגרפיה
נולד בשם פאול היינריך דיטריך בעיירה אדסהיים (Edesheim) במחוז באדן שבגרמניה. אמו של ד'אולבאק הייתה בתו של פקיד מס ואביו, יוהאן יאקוב דיטריך, היה מגדל גפנים עשיר. בגיל 12 עבר לפריז, ושם גדל אצל דודו מצד אמו, פרנץ אדם ד'אולבאק. פרנץ היה אדם עשיר מאוד בעקבות השקעותיו במניות בבורסה של פריז. בתמיכת דודו, למד ד'אולבאק באוניברסיטת ליידן בין השנים 1744 ל-1748. בשנת 1749 נישא לבאסי-ז'נוייב ד'אני, בת דודתו מדרגה שנייה. מנעוריו היה חבר של הפוליטיקאי הבריטי ג'ון וילקס, ומגיל צעיר החליפו השניים מכתבים.
בשנת 1753 מתו אביו ודודו, אשר השאיר לו הון עתק בירושה. ד'אולבאק לפיכך נהיה אדם עשיר במשך כל ימי חייו ולעולם לא נזקק לדאוג לפרנסה. שנה לאחר מכן מתה אשתו ממחלה. ד'אולבאק עזב את העיר לתקופה קצרה עם חברו ושנה לאחר מכן קיבל אישור מיוחד מהאפיפיור להינשא לאחותה של אשתו, שארלוט-סוזאן ד'אני.
ד'אולבאק נפטר בפריז ב-21 בינואר 1789, כמה חודשים לפני פרוץ המהפכה הצרפתית.
סלון ד'אולבאק
על אף ששהה במרבית הזמן באחוזתו בגרנדאל בפרברי פריז, ד'אולבאק השתמש בהונו הרב כדי לממן את הסלון שלו, מקום מפגש לאינטלקטואלים, שהיה אחד מהמפוארים וידועים בפריז. הסלון שלו נהיה מקום מפגש מרכזי בעבור חוג האנציקלופדיסטים בצרפת. הפגישות הקבועות התקיימות פעמיים בשבוע, בימי ראשון וחמישי. הסלון שכן ברחוב רואיאל (rue Royale). בסלון הוגש מזון בשפע ויינות יקרים והייתה בו ספרייה בעלת יותר מ-3,000 ספרים. בין הפוקדים הקבועים את הסלון נכללו: דני דידרו, פרידריך מלכיור גרים, אטיין בונו דה קונדייה, המרקיז דה קונדורסה, ז'אן לה רון ד'אלמבר, ז'אן-פרנסואה מרמונטה, שארל מארי דה לה קונדמי, קלוד הלווציוס, ז'אן-ז'אק רוסו ואחרים.
מכתביו
ד'אולבאק היה שותף בכתיבת האנציקלופדיה הגדולה, ותרגם וכתב מאמרים בנושאים שונים כמו פוליטיקה, דת, כימיה ומינרלוגיה. בסך הכל בין השנים 1751 ל-1765 הוא תרם כארבע מאות ערכים לפרויקט, רובם בנושאים מדעיים, וכמו כן שימש כעורך במספר כרכים בנושאי פילוסופיה ומדע. יש הטוענים כי ייתכן שהוא גם כתב כמה ערכים על דתות שאינן נוצריות, במטרה למתוח ביקורת לא ישירה על הנצרות.
בספרו, אשר פרסם תחת שם בדוי בשנת 1766, "הנצרות נחשפת" (Le christianisme dévoilé), הוא תוקף את הנצרות וטוען כי היא אינה מוסרית.
כגרמני לשעבר שהתגורר בצרפת, תרגם יצירות גרמניות בנות זמנו, בנושאים שונים לצרפתית.
מערכת הטבע
עבודתו הזכורה ביותר אשר עוררה מחלוקת רבה בעת פרסומה הייתה "מערכת הטבע" (Le Système de la nature), אותה פרסם בשנת 1770 בשמו של ז'אן בפטיסט דה מיראבו, מזכיר האקדמיה הצרפתית למדעים אשר נפטר כעשר שנים טרם פרסום הספר.
הטיעון העיקרי בספר היה דחיית הרעיון של קיומו של האלוהים הנוצרי או אל כלשהו, וחוסר נכונות להכיר בטיעונים אפריוריים מכל סוג שהוא. ד'אולבאק ראה את הטבע כחומר הנמצא בתנועה, הנשלט על ידי חוקי הטבע ולא יותר.
פוליטיקה וערכים
ד'אולבאק הושפע מהפילוסוף האנגלי תומאס הובס, ואף תרגם לצרפתית את יצירתו "האדם", מתוך לווייתן.
השפעה
השפעתו של ד'אולבאק ניכרה בזרם המחשבה מטריאליזם היסטורי אותו פיתח קרל מרקס. מרקס למד על רעיונותיו של ד'אולבאק בעת לימודיו בפריז.
סוכנות החלל הישראלית
סוכנות החלל הישראלית (סל"ה - הסוכנות הישראלית לניצול החלל, ידועה בחו"ל גם כ-Israel Space Agency - ISA) היא גוף ממשלתי שפועל במשרד המדע והטכנולוגיה. מטרתה להתוות תוכניות ודרכי פעולה לקידום המטרות הלאומיות האזרחיות של ישראל בתחום החלל, וכן לתאם בין הגופים השונים העוסקים בחקר החלל בישראל, לצרכים מדעיים ומסחריים.
היסטוריה
תוכנית החלל הישראלית החלה עם שיגור הרקטה שביט 2 לחלל ב־5 ביולי 1961, לצורכי מחקר. לאחר שיגור שביט 2 פורסם שיבצעו שיגורים של רקטות נוספות, לצורך מחקר על הסטרטוספירה והיונוספירה לצורכי מדע. אולם אחר כך, במשך שנים רבות לא קודמה תוכנית החלל הישראלית.
בשנת 1981 הושקה תוכנית הלוויינים הישראלית, כאשר ראש אגף המודיעין, האלוף יהושע שגיא, הקציב חמישה מיליון דולר לבדיקת היתכנות פרויקט לבניית משגר לוויינים, לוויינים ומצלמות טלסקופיות. בנוסף אושרה הקמתה של מנהלת תוכנית החלל. במקביל, כתגובה לפרויקט "לוויין התקשורת הערבי" - Arabsat, יוזמה של הליגה הערבית שהושקה ב-1976, קבוצה בראשות מאיר עמית (לשעבר ראש המוסד ושר התקשורת) עם יזמים נוספים ביקשה לשגר לוויין תקשורת ישראלי (לימים פרויקט סדרת הלוויינים "עמוס").
באפריל הוקמה 1983 סוכנות החלל הישראלית במסגרת משרד המדע והפיתוח שהוקם שנה קודם, ביוזמת שר המדע יובל נאמן, במטרה, בין השאר לשמש כמסווה לפעילות הסודית לפיתוח פרויקט לוויין הריגול הישראלי.
בשנת 1984 הוחלט על הקמת מוקד הידע הלאומי בנושא חלל בתע"א, ונחתם חוזה בין התעשייה האווירית ומשרד הביטחון לפיתוח תשתיות ופרויקט לוויין תצפית ראשון. הוקמה מינהלת פרויקט בתע"א שבראשה עמד במשך שנים רבות משה בר-לב.
באוגוסט 1985 הודיע דרור שדה, ראש סוכנות החלל הישראלית, כי ישראל מתכננת לשגר לוויין.
ב־19 בספטמבר 1988 שוגר "אופק 1", הלוויין הישראלי הראשון בחלל. על־פי ההודעות הרשמיות, נועד אופק 1 לבדוק את יכולתה של ישראל להכניס לוויין למסלול סביב כדור הארץ ולבחון את מערכותיו בתנאי חלל. גם הלוויין השני בסדרה, "אופק 2", היה לוויין ניסוי ששוגר באפריל 1990. לאחר שיגורו הכריז שר הביטחון משה ארנס כי בקרוב ישראל תשגר לוויין בעל יכולת מודיעינית. אולם רק לאחר חמש שנים ושני שיגורים כושלים שוגר "אופק 3" באפריל 1995.
ב-1997 הוקמה ביוזמת התעשייה האווירית ושותפים נוספים חברת "אימאג'סאט אינטרנשיונל", המפעילה את סדרת של לווייני הצילום המסחריים "ארוס", על בסיס הטכנולוגיה של סדרת לוויני "אופק".
ב-27 ביולי 2005 התכנסה הוועדה המנחה של סל"ה ואישרה את חזון הסוכנות:
מטרות-העל במימוש החזון הן:
שיתופי פעולה
לסוכנות החלל הישראלית הסכמי שיתוף פעולה חתומים עם סוכנויות החלל של: צרפת (CNES), ארצות-הברית (NASA), קנדה (CSA), הודו (ISRO), גרמניה (DLR), אוקראינה (NSAU), רוסיה (Roscosmos), הולנד (NLR) וברזיל (AEB). ב-2001 אף נערכו מגעים לצירוף ישראל לסוכנות החלל האירופית.
ביוני 2009, סוכנויות החלל של ישראל ואיטליה חתמו על הסכם שיתוף פעולה בפיתוח לווייני תקשורת.
ביולי 2018, במהלך ביקורו של ברנדסטיין ג'ם ראש סוכנות החלל נאס"א בישראל, נחתם הסכם להעמקת שיתוף הפעולה בין נאס"א לסוכנות החלל הישראלית.
בינואר 2022 סוכנות החלל הישראלית הצטרפה לתוכנית ארטמיס בהובלת נאס״א.
פרויקטים
כחלק מתפקידה, סוכנות החלל הישראלית מקדמת ותומכת בפרויקטים רבים בתחום החלל בישראל, כולל שיתופי פעולה בינלאומיים ובהם:
טייסי חלל ישראליים
נכון ל-2022 היו שני טייסי חלל ישראלים.
ב-16 בינואר 2003, כתוצאה של תיאום בין סל"ה ונאס"א, יצא לפועל פרויקט האסטרונאוט הישראלי. האסטרונאוט הנבחר היה אל"ם אילן רמון. משימתה של מעבורת החלל קולומביה ארכה 16 יום, בהם היה רמון אחראי על תפעול ניסויים ישראלים נבחרים אשר נשלחו על המעבורת. בין הניסויים היה ניסוי MEIDEX וניסוי הגן הכימי. ב־1 בפברואר 2003, כ-16 דקות לפני הנחיתה התפרקה המעבורת באטמוספירה, וכל צוות המעבורת נספה.
ב־8 באפריל 2022 בשעה 18:17 שעון ישראל, יצא לחלל איתן סטיבה, הישראלי השני בחלל בתולדות ישראל, אך הוא מימן את טיסתו בעצמו ללא קשר ל"סוכנות החלל הישראלית".
רמת החיים בישראל
מאז קום המדינה עולה רמת החיים בישראל ברציפות.
מאז הונהגה תוכנית חומת מגן כלכלית בשנת 2003, הנתונים המקרו-כלכליים של ישראל השתפרו מבחינות רבות:
על אף הצמיחה הגבוהה, שיעור העוני היחסי במגזרים מסוימים בישראל גבוה ומגדיל את אי השוויון; על פי נתוני המוסד לביטוח לאומי, בשנת 2010 24.4% מתושבי המדינה (1.77 מיליון בני אדם) חיו מתחת לקו העוני, ו-35.3% מהילדים בישראל הוגדרו כעניים. עם זאת, יש להתייחס לעובדה שקו העוני בישראל מציין עוני יחסי (Relative Poverty), ולא עוני אבסולוטי (Absolute Poverty) המוגדר בהתאם להכנסה הנמוכה ב-50% מהשכר החציוני, לכן העוני היחסי בישראל אינו קשור בהכרח לרמת חיים מוחלטת, אלא קשור בעיקר לאי שוויון בהכנסות (בתחתית סולם ההכנסות). הנתח העיקרי של האוכלוסייה מתחת לקו העוני משתייך למגזר החרדי והערבי. מדד ג'יני מציב את ישראל כאחת המדינות בעלות אי-שוויון בהכנסות מבין הגבוהים בעולם המערבי.
תמ"ג לנפש ופריון העבודה
לפי נתוני קרן המטבע הבינלאומית, התמ"ג לנפש במונחי כוח קנייה בישראל (PPP) צמח בשנת 2023 ל-54,997 דולר, נתון שהציב את ישראל במקום ה-30 מתוך 192 מדינות העולם. התמ"ג לנפש במונחי כוח קנייה גבוה בישראל מאשר במדינות כגון ניו זילנד, ספרד, איטליה, יוון ופורטוגל, אך נמוך ממרבית המדינות המפותחות עקב שיעור נמוך של השתתפות האוכלוסייה בכוח העבודה.
מבחינת תמ"ג לעובד, מיקומה של ישראל גבוה יחסית, ובחלק מהשנים עוקפת מדינות כגון דנמרק, בריטניה, גרמניה, איסלנד וקוריאה הדרומית. למרות הנתון היוצא מן הכלל, פריון העבודה בישראל עומד על 33.8 דולר (לעומת 44.1 דולר במדינות ה-OECD ו-52.8 דולר במדינות ה-G7). למעשה התמ"ג לעובד גבוה מהממוצע רק מפני שממוצע שעות העבודה לעובד עומד על 1,929 בשנה (לעומת 1,775 שעות במדינות ה-OECD ו-1,688 שעות במדינות ה-G7). מאז אמצע שנות ה-70, אף על פי שפריון העבודה בישראל עלה דרמטית, למעשה הוא ירד באופן יחסי למדינות המפותחות. באמצע שנות ה-70 פריון העבודה בישראל היה מהגבוהים בעולם ומאז הוא הידרדר באופן יחסי לפריון העבודה במדינות ה-G7 מרמה של כ-75% בשנת 1982 ל-63% בשנת 2015.
סון יאנג
סון יאנג (בסינית: 孙杨; נולד ב-1 בדצמבר 1991) הוא שחיין סיני, אלוף אולימפי במשחים ל-400 מטר חופשי ול-1500 מטר חופשי (לונדון 2012) ול-200 מטר חופשי (ריו דה ז'ניירו 2016), 4 פעמים ברציפות אלוף העולם (ברצלונה 2013, קאזאן 2015, בודפשט 2017 וקוואנגג'ו 2019) במשחה ל-400 מטר, בעל 16 מדליות עולמיות מהן 11 זהב (שלישי בכל הזמנים) ושיאן העולם הנוכחי (2019) במשחה ל-1500 מטר חופשי.
רמת החיים בישראל
תוחלת חיים
על פי נתוני ה-OECD, תוחלת החיים בישראל היא החמישית בגובהה בעולם, והגיעה בשנת 2022 ל-83.35 שנים (ביחס לממוצע המדינות בעלות ההכנסה הגבוהה העומד על 75.3). ישראל עוקפת מדינות מפותחות כמו שוודיה, בריטניה, צרפת והולנד. תוחלת החיים של הגבר הישראלי היא 81.45(מקום שישי, יחד עם קנדה) ושל האשה הישראלית היא 85.34 (מקום 19). ב2020 השיעור הממוצע של תמותת תינוקות בישראל נמוך יחסית ועומד על 3.6 לאלף לידות לעומת 6.8 במדינות ה-OECD בממוצע.
סון יאנג
ב-28 בפברואר 2020 הורחק סון ל-8 שנים מהשתתפות בתחרויות שחייה לאחר ששבר בכוונה מבחנה עם דגימת שתן שלו.
רמת החיים בישראל
מערכת הבריאות
על פי דו"ח של בנק ישראל, מערכת הבריאות בישראל אינה נחשבת לטובה בהשוואה בינלאומית. השירות בבתי החולים בישראל הוא מן הנמוכים בעולם המערבי. שיעור התפוסה של מיטות האשפוז בישראל ב-2012 היה 96.6%, הגבוה ביותר במדינות ה-OECD (ממוצע התפוסה ב-OECD הוא 75%). השהייה הממוצעת באשפוז בישראל היא 4.3 ימים, קצרה ביומיים מהממוצע ב-OECD.
סון יאנג
ביוגרפיה
סון נולד וגדל בהאנגג'ואו.
רמת החיים בישראל
מערכת הבריאות
בדו"ח מצוין שהצפיפות בבתי החולים מובילה לעיתים לאשפוז במסדרונות, צפיפות בחדרי האוכל, מקשה על כוח האדם להעניק טיפול מיטבי, ועלולה לתרום להידבקות בזיהומים. כמו כן יש מספר נמוך של מכשירי סריקה, קצב אטי של רכישת ציוד טכנולוגי רפואי חדיש והשקעה נמוכה בהכשרת רופאים. קיים מחסור בציוד שיקוף, דבר הגורם לתורים ארוכים וזמני המתנה ממושכים.
שיעור תמותת הפגים בישראל כפול מבארצות הברית, זאת בשל המחסור במיטות ובתקני אחיות ורופאים. ההוצאה הלאומית לבריאות בישראל היא מהנמוכות מבין מדינות ה-OECD והסתכמה בשנת 2009 ב-7.9% מהתמ"ג, בהשוואה לממוצע של 9.6% ביתר המדינות (ניתן להסביר זאת, לפחות באופן חלקי, על ידי הרכב הגילאים הצעיר בישראל).
סון יאנג
2008
באולימפיאדת בייג'ינג (2008) סיים סון שמיני במשחה ל-1500 מטר חופשי בתוצאה של 15:05.12 דקות בשלב המוקדמות קבע תוצאה של 14:48.39 דקות, במקום 18 במשחה ל-400 מטר חופשי בתוצאה של 3:50.90 דקות ובמקום עשירי במשחה ל-4x200 מטר חופשי בתוצאה של 7:13.57 דקות, כשחיין שלישי הוא קבע תוצאה "בזינוק שליחים" של 1:48.73 דקות.
רמת החיים בישראל
מערכת הבריאות
לצד החסרונות של מערכת הבריאות בישראל, מספר הרופאים בישראל הוא מהגבוהים בעולם ועומד על 3.5 רופאים ל-1000 תושבים לעומת ממוצע של 3.1 במדינות ה-OECD. גם שיעור ההישרדות מסרטן בישראל הוא מהגבוהים בעולם.
הצלחת מבצע לתת כתף לחיסונה של אוכלוסיית ישראל מול נגיף הקורונה זכה להערכה עולמית בשל יכולותיהן וכשירותן של קופות החולים כחלק ממערכת הבריאות הציבורית לספק לציבור שירות ברמה גבוהה.
סון יאנג
2009
באליפות העולם שנערכה ברומא, איטליה בשנת 2009 זכה סון במדליית ארד במשחה ל-1500 מטר חופשי בתוצאה של 14:46.84 דקות, אחרי אוסאמה מלולי מתוניסיה (14:37.28 דקות) וראיין קוקריין מקנדה (14:41.38 דקות). נוסף לכך, הוא סיים במקום 18 במשחה ל-400 מטר חופשי בתוצאה של 3:47.51 דקות ובמקום 15 במשחה שליחים 4x200 מטר חופשי בתוצאה של 7:20.50 דקות, כשחיין ראשון הוא קבע תוצאה של 1:52.30 דקות.
רמת החיים בישראל
עוני ואי-שוויון בהכנסות
בין 1979 ל-1997 נשמר מדד ג'יני של מדינת ישראל באותה רמה בערך – מ-0.32 בסוף שנות ה-70 ל-0.33 לקראת סוף שנות ה-90. ואולם בין 1998 ל-2006 גדל מדד ג'יני בישראל מ-0.34 ל-0.39, המדרג אותה במקום ה-62 בעולם ומציב אותה כאחת המדינות בעלות האי-שוויון הכלכלי (בבחינת הכנסות ברוטו, לפני תשלומי העברה) הגדול ביותר מבין מדינות המערב.
סון יאנג
2010
במשחקי אסיה שנערכו בגואנגג'ואו, סין בשנת 2010 זכה סון ב-4 מדליות, 2 זהב ו-2 כסף. מדליות זהב במשחה ל-1500 מטר חופשי בשיא אסיה חדש של 14:35.43 דקות ובמשחה שליחים 4x200 מטר חופשי (7:07.68 דקות), כשחיין אחרון קבע תוצאה ב"זינוק שליחים" (1:45.65 דקות). מדליות כסף במשחה ל-200 מטר חופשי (1:46.25 דקות) ובמשחה ל-400 מטר חופשי (3:42.47 דקות).
רמת החיים בישראל
עוני ואי-שוויון בהכנסות
מדד ג'יני לאחר תשלומי העברה ומיסים ישירים הגיע לשיא של 0.3923 בשנת 2006. החל משנה זו חלה ירידה (לא רצופה, המדד ירד בשנת 2007 ועלה חזרה בשנים 2008 ו-2009) עד לערך של 0.3653 בשנת 2015.
על פי מחקר שנערך בלמ"ס, שיטת המדידה בישראל גרמה לניפוח מתמשך בחישוב העוני והאי שוויון בשיעור של כ-40% מהגידול בדור האחרון - שיעור שהיה מקטין במעט את שיעור העוני ומדד ג'יני. ניתוח אחר, שאינו מקובל כמדד בינלאומי, המתבסס על שיטת מדידה המבוססת על הוצאות במקום על הכנסות ברוטו, מראה שמדינת ישראל היא דווקא אחת המדינות השוויוניות בעולם מבחינת הוצאות, נכון לשנת 2011.
סון יאנג
2010
בתחרות שחייה שנערכה בווהאן באפריל 2011 קבע סון במשחה ל-200 מטר חופשי תוצאה של 1:44.99 דקות ובמשחה של 400 חופשי תוצאה של 3:41.48 דקות.
רמת החיים בישראל
עוני יחסי
על אף שרמת החיים הכוללת בישראל עולה, דו"חות המוסד לביטוח לאומי מעידים על כך שהעוני בישראל לא הראה ירידה פרופורציונלית וכי יותר ויותר ישראלים עובדים אך נשארים עניים בכל זאת. בשנת 2010 הוגדרו 19.8% ממשקי הבית (לעומת כ-11% בממוצע במדינות ה-OECD), 24.4% מהנפשות ו-35.3% מהילדים עניים על פי הגדרת המוסד לביטוח לאומי. שיעורים אלה מתרגמים ל-433,300 משפחות עניות (כ-1.77 מיליון נפשות), כולל 837,300 ילדים. כ-52% מהילדים החרדים ו-55% מהילדים הערבים מוגדרים עניים. כ-40% מהמשפחות העניות מגיעות ממשפחות עם מפרנס יחיד. עם זאת, קו העוני עצמו עלה ריאלית ב-3.6% בשנת 2010 ביחס לשנה שקדמה לה - קו העוני למשפחה בתי שתי נפשות עומד על הכנסה של 3,861 שקלים בחודש, למשפחה בת ארבע נפשות 6,178 שקלים ולמשפחה בת שש נפשות 8,205 שקלים.
עוני אבסולוטי
מדידת עוני במדדים מוחלטים אינה מקובלת בישראל - כמו ברוב מדינות העולם - כדבר שבשגרה, ולכן לא נאספים נתונים סדירים על שיעורי העוני המוחלט. במחקר שנערך במוסד לביטוח לאומי בשנת 2005, יושמה מדידת העוני המוחלטת המקובלת בארצות הברית ('גישת אורשנסקי') על ישראל בשנים 1995–2002. התוצאות הראו שיעורים גבוהים מאוד של עוני, גבוהים אף יותר מאשר שיעורי העוני שנמדדו בשיטה היחסית. תחולת העוני בקרב משפחות, לפי מדד זה, הייתה 34%, לעומת תחולת עוני של 20% לפי המדד היחסי באותה שנה. בהתחשב בעלייה הדרסטית בתחולת העוני במדידה יחסית בעשור שחלף מאז ביצוע מדידה זו, קשה להניח שחלה ירידה בתחולת העוני המוחלט בישראל.
סון יאנג
אלוף ושיאן עולם
באליפות העולם שנערכה בשאנגחאי, סין בשנת 2011 זכה סון ב-4 מדליות, 2 זהב, 1 כסף ו-1 ארד. מדליות זהב במשחה ל-800 מטר חופשי בשיא אישי של 7:38.57 דקות, לפני קוקריין (7:41.86 דקות) וגרגה קיש מהונגריה (7:44.94 דקות), ובמשחה ל-1500 מטר חופשי בשיא עולם חדש של 14:34.14 דקות, לפני קוקריין (14:44.46 דקות) וקיש (14:45.66 דקות). שיפור לשיאו בן ה-10 שנים של גרנט האקט מאוסטרליה (14:34.56 דקות). מדליית כסף במשחה ל-400 מטר חופשי בתוצאה של 3:43.24 דקות, אחרי פארק טאי-הוואן מקוריאה הדרומית (3:42.04 דקות) ולפני פאול בידרמן מגרמניה (3:44.14 דקות). מדליית ארד במשחה שליחים 4x200 מטר חופשי בתוצאה של 7:05.67 דקות, אחרי ארצות הברית (7:02.67 דקות) וצרפת (7:04.81 דקות).
רמת החיים בישראל
עוני אבסולוטי
עם זאת, במדדים מסוימים של רמת חיים - ביכולת לרכוש סל צרכים חיוניים, בהכנסה הריאלית, בשיעור הבעלות על מוצרים בני קיימא או בתוחלת החיים - מצבם של העניים הוטב באופן משמעותי. בין השנים 2004–2008 חלה ירידה של 18.8% בתחולת העוני הנמדד לפי סף הכנסה ריאלית קבוע וירידה של 29% בתחולת העוני לפי מדד היכולת לרכוש סל צרכים חיוניים. בין השנים 1997–2010 חלה עלייה בשיעור משקי-הבית בעשירון התחתון שבבעלותם מוצרים בני קיימא – מכונית (מ-12.7% ל-23.5%), מכונת כביסה (מ-80.5% ל-90.8%), מייבש כביסה (מ-9.1% ל-20.2%), מדיח כלים (מ-5.1% ל-8.5%), מזגן (מ-13.3% ל-49.2%), תנור מיקרוגל (מ-34.7% ל-68.2%), שואב אבק (מ-28.5% ל-38.2%), מקפיא עמוק (מ-6.7% ל-15.4%), טלפון סלולרי (מ-15.4% ל-86.6%), מחשב ביתי (מ-11.5% ל-49.3%) ושירותים, כגון מנוי לאינטרנט (מ-0.9% ל-37.8%). בין השנים 2001–2008 חלה עלייה בשיעור הבעלות על דירה בעשירון התחתון (מ-36.7% ל-41.3%).
מחירי הדיור
בין השנים 1996–2007, מחירי הדירות ירדו ב-44.4% ביחס לשכר הממוצע במשק. אולם מאז התחלפה המגמה ומחירי הדירות עלו באופן חד - מ-2007 ועד 2011 עלו מחירי הדירות ב-38.5% ביחס לשכר הממוצע במשק והגיעו ליחס הגבוה ביותר שנרשם מאז 1998. העלייה החדה במחירי הדיור הורגשה במיוחד באזור גוש דן ובערים הגדולות. עליית המחירים מכוונת, והתבצעה כחלק מתוכנית בראון, בכוונה לעודד פיתוח של הפריפריה. אחד האמצעים לעליית המחירים בהם נקטה הממשלה היה העלאת מחירי הקרקע בידי מינהל מקרקעי ישראל, אך גם ריבית נמוכה, שהביאו למחסור מצטבר של כ-65,000 יחידות דיור והחלטת משרד האוצר בשנת 2007 להגביל את הבנייה במרכז כדי לגרום לעליית מחירים ובכך לאלץ רוכשים רבים לעבור לפריפריה.
סון יאנג
אלוף אולימפי
באולימפיאדת לונדון (2012) זכה סון ב-4 מדליות, 2 זהב, 1 כסף ו-1 ארד. מדליות זהב, במשחה ל-400 מטר חופשי בשיא אולימפי חדש של 3:40.14 דקות, לפני פארק טאי-הוואן (3:42.06 דקות) ופיטר ונדרקיי מארצות הברית 3:44.69 דקות. תוצאתו רחוקה 7 מאיות מהשיא העולמי במשחה ובמשחה ל-1500 מטר חופשי בשיא עולם חדש של 14:31.02 דקות, לפני ראיין קוקריין שקבע שיא אמריקה חדש של 14:39.63 דקות ואוסמה מלולי (14:40.31 דקות). מדליית כסף במשחה ל-200 מטר חופשי ביחד עם פארק טאי-הוואן בתוצאה של 1:44.93 דקות, אחרי יאניק אנייל מצרפת (1:43.14 דקות) ומדליית ארד במשחה שליחים 4x200 מטר חופשי בתוצאה של 7:06.30 דקות, אחרי ארצות הברית (6:59.70 דקות) וצרפת (7:02.77 דקות).
רמת החיים בישראל
מחירי הדיור
על פי משרד השיכון, בשנת 2011 נדרשו בישראל כ-138 משכורות חודשיות ממוצעות לרכישת דירה, נתון גבוה ביחס למרבית מדינות העולם. לדוגמה בצרפת נדרשות 90 משכורות, בארצות הברית - 60, בשווייץ - 42 ובשוודיה - 30. עם זאת, הדירות בישראל גדולות יותר באופן משמעותי - השטח הממוצע לדירה חדשה בישראל (כולל שטחים משותפים בבניין) עומד על 180 מ"ר. לשם השוואה, בדנמרק השטח הממוצע לדירה חדשה - 137 מ"ר, בצרפת - 113 מ"ר, בספרד - 97 מ"ר, באירלנד - 88 מ"ר ובבריטניה - 76 מ"ר.
סון יאנג
2013
באליפות העולם שנערכה בברצלונה ביולי 2013 זכה סון ב-4 מדליות, 3 זהב ו-1 ארד. מדליות זהב, במשחה ל-400 מטר חופשי בתוצאה של 3:41.59 דקות, לפני קוסוקה הגינו מיפן (3:44.82 דקות) וקונור ג'אג'ר מארצות הברית (3:44.85 דקות), במשחה ל-800 מטר חופשי בתוצאה של 7:41.36 דקות, לפני מייקל מקברום מארצות הברית (7:43.60 דקות) וראיין קוקריין (7:43.70 דקות) ובמשחה ל-1500 מטר בתוצאה של 14:41.15 דקות, לפני ראיין קוקריין (14:42.48 דקות) וגרגוריו פלטריניירי מאיטליה שקבע שיא איטליה חדש של 14:45.37. מדליית ארד, במשחה שליחים 4x200 מטר חופשי בתוצאה של 7:04.74 דקות, אחרי ארצות הברית (7:01.72 דקות) ורוסיה (7:03.92 דקות). כשחיין אחרון הוא שחה ב"זינוק שליחים" בתוצאה 1:43.16 דקות, התוצאה המהירה באליפות במשחה זה.
רמת החיים בישראל
מחירי הדיור
עליית המחירים בנדל"ן ויוקר המחיה הגבוה בישראל באופן כללי הביאו בשנת 2011 לפרוץ מחאת האוהלים שקראה לפתור את משבר הדיור ואת עליית המחירים במשק, ולהרחיב אפשרויות של דיור בר השגה לצעירים.
סון יאנג
2014
במשחקי אסיה שנערכו באינצ'ון, קוריאה הדרומית בשנת 2014 זכה סון ב-4 מדליות, 3 זהב ו-1 כסף. מדליות זהב, במשחה ל-400 מטר חופשי (3:43.23 דקות), במשחה ל-1500 מטר חופשי (14:49.75 דקות) ובמשחה שליחים 4x100 מטר חופשי. מדליית כסף, במשחה ל-200 מטר חופשי (1:45.28 דקות), אחרי קוסוקה הגינו (1:45.23 דקות).
רמת החיים בישראל
בעלות על דירה
בסוף שנות ה-50 גרו 54% ממשקי הבית בדירות בבעלותם ו-45% - בשכירות. שיעור הגרים בדירות בבעלותם עלה עד אמצע שנות ה-70 והגיע ל-71%, ושיעור הגרים בשכירות ירד באופן חד ל-20%. מאז כמעט לא השתנה שיעור הגרים בדירות בבעלותם ואילו שיעור הגרים בשכירות עלה ל-26% ב-2006.
סון יאנג
2015
באליפות העולם שנערכה בקאזאן ביולי 2015 זכה סון ב-3 מדליות, 2 זהב 1 כסף ונבחר לשחיין המצטיין של האליפות. מדליות זהב, במשחה ל-400 מטר חופשי בתוצאה של 3:42.58 דקות, לפני ג'יימס גאי מבריטניה (3:43.75 דקות) וראיין קוקריין מקנדה (3:44.59 דקות) ובמשחה ל-800 מטר חופשי בתוצאה של 7:39.96 דקות, לפני גרגוריו פלטריניירי (7:40.81 דקות) ומק הורטון מאוסטרליה (7:44.02 דקות). מדליית כסף, במשחה ל-200 מטר חופשי בתוצאה של 1:45.20 דקות, אחרי ג'יימס גאי (1:45.14 דקות) ולפני פול בידרמן מגרמניה (1:45.38 דקות). נוסף לכך, במשחה ל-1500 מטר חופשי הוא עלה למשחה הגמר מהמקום השלישי בתוצאה של 14:55.11 דקות, אך לא התייצב לגמר.
רמת החיים בישראל
רווחת הדיור
שטח המגורים בפועל לנפש גדל מ-14.6 מ"ר ברוטו בשנת 1960 ל-28.5 מ"ר ברוטו ב-1997 - עלייה של 95%, עם צפי של 36.8 מ"ר לנפש בשנת 2020. צפיפות הדיור הממוצעת (ממוצע הנפשות לחדר) במשקי הבית היהודיים ירדה מ-2.44 בשנת 1957 ל-0.88 בשנת 2017. בין 2007–2017 מספר נפשות לחדרי מגורים נשאר יציב ברמה של 1.1 חדרים לנפש.
סון יאנג
2016
באולימפיאדת ריו דה ז'ניירו (2016) זכה סון בשתי מדליות, זהב וכסף. מדליית זהב, במשחה ל-200 מטר חופשי בתוצאה של 1:44.65 דקות, לפני צ'אד לה קלו מדרום אפריקה (1:45.20 דקות) וקונור דווייר מארצות הברית (1:45.23 דקות) ומדליית כסף, במשחה ל-400 מטר חופשי בתוצאה של 3:41.68 דקות, אחרי מק הורטון (3:41.55 דקות) ולפני גבריאלה דטי מאיטליה (3:43.49 דקות).
רמת החיים בישראל
רווחת הדיור
שיעורם של משקי הבית ללא תנאי דיור בסיסיים ירד דרמטית: שיעורם של משקי הבית ללא אמבטיה או מקלחת ירד מ-14.8% בשנת 1961, ל-5.7% בשנת 1972, 2.8% בשנת 1983 ו-1.8% בשנת 1995.
סון יאנג
2017
באליפות העולם שנערכה בבודפשט ביולי 2017 זכה סון בשתי מדליות זהב, במשחה ל-200 מטר חופשי בתוצאה של 1:44.39 דקות, לפני טאונלי האס מארצות הברית (1:45.04 דקות) ואלכסנדר קרסניך מרוסיה (1:45.23 דקות) ובמשחה ל-400 מטר חופשי בתוצאה של 3:41.38 דקות, לפני מק הורטון (3:43.85 דקות) וגבריאלה דטי (3:43.93 דקות). נוסף לכך, הוא סיים במקום חמישי במשחה ל-800 מטר חופשי בתוצאה של 7:48.87 דקות.
רמת החיים בישראל
בילוי ופנאי
בסקר שנערך בשנים 1998–1999 על הרגלי הבילוי והפנאי בקרב בני 14 ומעלה נמצא כי בשנה האחרונה: 14.4% השתתפו באופן פעיל בחוגים לחובבים, 43.1% ביקרו במופעי במה, 28.2% ביקרו במוזאון בארץ, 52.0% יצאו לנופש או לטיול בארץ שכלל לינה מחוץ לבית ו-30.1% יצאו לנופש או טיול מחוץ לישראל. עוד עלה מהסקר כי בחודש האחרון: 32.1% צפו בסרט בבית קולנוע ו-60.7% יצאו לבית קפה, מסעדה, פאב או מקום דומה בארץ.
סון יאנג
2019
באליפות העולם שנערכה בקוואנגג'ו, קוריאה הדרומית ביולי 2019 זכה סון בשתי מדליות זהב, במשחה ל-200 מטר חופשי בתוצאה של 1:44.93 דקות, לפני קצוהירו מצומוטו מיפן (1:45.22 דקות) ומרטין מליוטין מרוסיה ודנקן סקוט מבריטניה (1:45.63 דקות) ובמשחה ל-400 מטר חופשי בתוצאה של 3:42.44 דקות, לפני מק הורטון (3:43.17 דקות) וגבריאלה דטי (3:43.23 דקות). נוסף לכך, הוא סיים פעמיים במקום שישי במשחה ל-800 מטר חופשי בתוצאה של 7:45.01 דקות ובמשחה שליחים 4x200 מטר חופשי בשיא לאומי חדש של 7:04.74 דקות. במהלך טקסי חלוקת המדליות סירבו מק הורטון ודנקן סקוט ללחוץ את ידיו של סון וכן לעמוד לצידו על הפודיום, כמחאה על זה שלא הורחק בשל חשד כבד לאימרוץ וקיבלו מכתבי הזהרה מ-FINA על התנהגותם.
רמת החיים בישראל
בילוי ופנאי
בסקר שנערך בשנת 1998 בקרב בני 20 ומעלה נמצא כי 70% מהיהודים ו-65% מהערבים ביקרו מחוץ לישראל. 36% מהיהודים ו-25% מהערבים ביקרו למעלה מ-4 פעמים מחוץ לישראל; 15% מהיהודים ו-7% מהערבים אף ביקרו למעלה מ-10 פעמים. בשנת 2010 בקרב בני 20 ומעלה יצאו לנפוש או לטייל מחוץ לישראל: 44% מהיהודים החילונים, 29% מהמסורתיים, 21% מהדתיים ו-11% מהחרדים.
סון יאנג
2020
ב-28 בפברואר 2020 הורחק סון ל-8 שנים מתחרויות שחייה לאחר ששבר מבחנה עם דגימת שתן שלו.
רמת החיים בישראל
בילוי ופנאי
הקניון הראשון בישראל (דיזנגוף סנטר) נפתח בשנת 1977. בשנת 2006 מספר הקניונים עלה ל-196 ונכון לשנת 2012 יש בישראל מעל ל-250 קניונים. יותר מ־300 אלף בני אדם מבקרים מדי יום בקניונים ברחבי ישראל. לפי סקר של משרד התמ"ת בשנת 2008, משפחה ישראלית משאירה בקניון כמעט אלף ש"ח בחודש. ישראלי ממוצע מבקר בקניון 3.77 פעמים בחודש בממוצע, ו-62% מהציבור הולכים לפחות פעם בחודש.אספקת הקלוריות לנפש ליום עלתה בין השנים 1950 ו-2006 מ-2,610 ל-3,643 קילו קלוריות ― גידול של 7% בממוצע לעשור. העלייה הגדולה ביותר, בשיעור של 15%, נרשמה בעשור החמישי של המדינה, מ-3,089 קילו קלוריות ב-1990 ל-3,556 ב-2000.
סון יאנג
חייו האישיים
סון נידון לשבעה ימי מעצר לאחר שבנובמבר 2013, נהג ללא רישיון ברכב פורשה והתנגש באוטובוס. נוסף לכך, הוא הושעה מתחרויות ואימונים.
רמת החיים בישראל
זיהום אוויר
על-פי אומדני משרד האוצר משנת 2008, נזקי זיהום האוויר בכל הארץ מסתכמים לכדי 12 מיליארד ש"ח בשנה. לפי הערכה משנת 2001, כ-1,500 בני אדם מתים בשנה בישראל כתוצאה ישירה מזיהום אוויר. דו"ח של גרינפיס משנת 1999 העריך כי 293 אנשים מתים בכל שנה בתל אביב כתוצאה מזיהום אוויר. לפי מחקר משנת 2003, באזור תל אביב בלבד מתים מדי שנה כ-620 בני אדם מנזקי זיהום אוויר מעשה ידי אדם (אם לוקחים בחשבון מזהמים טבעיים כמו אבק למשל, מספר המתים מגיע ל-1,100) ומאות נוספים מתאשפזים בבתי החולים בשל מחלות ריאה קטלניות. החשיפה לזיהום אוויר גרמה ל-27 אלף מקרים של סימפטומים בדרכי הנשימה לילדים בגיל 7–14 באזור תל אביב ולכ-6,000 מקרים באזור אשדוד. הטיפול באותם חולים ובגין מוות בטרם עת נאמד ב-77.4 מיליון דולר בשנה. בשנת 2007 העריכו חוקרים מטעם משרד הבריאות כי בישראל חולים מדי שנה 1,250 איש במחלות סרטן בשל זיהום סביבתי.
מאז שנת 2000 נרשמו ירידות בפליטות תחמוצות החנקן ותחמוצות הגפרית בישראל: פליטות תחמוצות החנקן ירדו בכ-18% מ-215 אלף טון בשנת 2000 ל-177 אלף טון בשנת 2009. ירידה זו נובעת מירידה בפליטות שמקורן בכלי תחבורה, בהן נרשמה ירידה של 45%, מ-88 אלף טון בשנת 2000 ל-48 אלף טון בשנת 2009. בשנת 2009 היוו הפליטות מתחבורה 37% מסך פליטות תחמוצות החנקן בישראל. בפליטות ממקורות נייחים לא נרשמה ירידה. שיפורים טכנולוגיים בכלי רכב חדשים הם הגורם העיקרי לירידה בפליטות שמקורן מכלי תחבורה. בפליטות תחמוצות גפרית נרשמה ירידה של 51%, מ-276 אלף טון בשנת 2000 ל-135 אלף טון בשנת 2009. הגורמים להפחתה בפליטות הם מעבר לדלקים דלי גפרית, שיפורים טכנולוגיים בתחנות כוח והגברת האכיפה בנושא זיהום אוויר.
משנת 2000 עד שנת 2009 נרשמו ירידות בפליטות של כל המזהמים מרכב מנועי: פחמן דו-חמצני (CO2) ירידה של 49%, תחמוצת חנקן (NOx) ירידה של 45%, פחמימנים (HC) ירידה של 40%, וחלקיקים מרחפים (SPM) ירידה של 68%. ירידות אלו, במקביל לעלייה של 34% בנסועה בתקופה המקבילה, משקפות את השיפורים הטכנולוגיים בכלי רכב חדשים, ששיעורם במצבת כלי הרכב בישראל עלה. פליטות פחמן חד-חמצני (CO) ירדו מ-364 אלף טון בשנת 2000 ל-185 אלף טון בשנת 2009.
חינוך והשכלה
ישראל מדורגת בצמרת המדינות מבחינת שיעור האקדמאים - במקום השני (אחרי קנדה) עם 46% בעלי השכלה אקדמית, לעומת ממוצע של 30% במדינות ה-OECD. שיעור התלמידים שמסיימים י"ב עלה מ-89% בשנת 2003, ל-92% בשנת 2010, והוא מהגבוהים ביחס לממוצע במדינות ה-OECD, שעומד על 84%.
עם זאת, מבחנים השוואתיים בינלאומיים, כגון מבחן פיז"ה, החמיאו פחות לרמת התלמידים בבתי הספר בישראל. על פי תוצאות מבחן פיז"ה לשנת 2009, תלמידי ישראל נמצאים במקום ה-36 מבין 64 מדינות בהישגים בתחום הקריאה, ובמקום ה-41 בתחומי המתמטיקה והמדעים. הנתונים גם הצביעו על פערים גדולים בהישגים בין המגזר היהודי לערבי. תוצאות מבחני מיצ"ב לשנת 2009 ו-2010, הצביעו על שיפור בהישגי התלמידים בבתי הספר.
בני 15 ומעלה לפי מספר שנות ההשכלה באחוזים:
תובל שפיר
תובל שפיר (נולד ב-21 בינואר 1993) הוא מדבב, זמר ושחקן ישראלי.
ביוגרפיה
תובל שפיר נולד וגדל בראש העין. כבר כילד החל לדבב בסדרות וסרטים וללמוד תיאטרון ופיתוח קול.
בשנת 2003 שיחק שפיר בקלטת הילדים "סבא טוביה - מסיבה ביער", ובשנת 2004 שיחק שפיר בקלטת הילדים "סבא טוביה - סיפורים כיד המלך". בשנים 2005–2007 השתתף שפיר במשך שלוש עונות בסדרת הטלוויזיה "השמיניה", בתפקיד בן-בן דרור. ב-2006 דיבב שפיר בסרט "גיבור על נמלים" את לוקאס. ב-2007 השתתף בתוכנית הראיונות לילדים "שיחה צפופה" ובתוכנית האקטואליה לילדים "המהדורה" בערוץ הראשון.
בשנת 2009 השתתף שפיר בסדרה "נשרים" של ערוץ "לוגי" בתור האח הגדול של אודי (אורי בן ברוך). בשנת 2010 הופיע בתפקיד ראשי בסרטו של אבי נשר, "פעם הייתי", בו גילם את אריק, נער חיפאי בן 15 שמתחבר לשדכן ניצול שואה (אדיר מילר). ב-2011 גילם שפיר את יונתן מיטרני - הדמות הראשית בסדרת הטלוויזיה "החולמים" של HOT המשודרת בערוץ הילדים. בסוף שנת 2011 זכה יחד עם אליאנה תדהר בתואר "זוג השנה" על משחקם בסדרה "החולמים" בטקס נבחרי הילדים בערוץ הילדים.
בשנת 2011 הוא השתתף בפסטיגל ושם שר שיר תחרות עם תדהר בשם "הילדים של העתיד", שזכה במקום הראשון. משנת 2012 חזר לגלם את יונתן מיטרני ב"גאליס", סדרת בת של "החולמים". גם בשנת 2012 השתתף בפסטיגל, שם ביצע את השיר "זה הזמן לקפוץ" שזכה במקום השני. בסוף שנת 2012 זכה בתואר "שחקן השנה" בטקס נבחרי הילדים בערוץ הילדים.
ב-2013 החל להשתתף בסדרה "פצועים בראש" שאותה כתבו חנן סביון וגיא עמיר. כן חזר לבימת "X פסטיגל" בתפקיד "טייפון" - יסוד הרוח, והופיע עם השיר "אם רק נקשיב לרוח" שזכה במקום השני. בקיץ 2013 השתתף ב"גאליס - המופע" לצד חבריו מהסדרה. בסוף שנת 2013 זכה בפעם השנייה בתואר "שחקן השנה" בטקס נבחרי הילדים על משחקו בסדרה "גאליס".
בשנת 2014 חזר להשתתף בעונה הרביעית של "גאליס", וכן השתתף בסרט "גאליס - המסע לאסטרה", בתור יונתן/הרמס. בסוכות 2014 שיחק במופע השני של גאליס, "איי לאב גאליס". באותה שנה השתתף ב"משחקי הפסטיגל", כטקטיקו הלמור החי בחצי הכחול של כוכב אואזיס, שם הוא שר את שיר התחרות "להיות מוכן תמיד בזמן" שזכה במקום השלישי. בסוף שנת 2014 זכה בפעם השלישית ברציפות בתואר "שחקן השנה" בטקס נבחרי הילדים בערוץ הילדים.
במהלך שנת 2015 חזר להצטלם לעונתה השנייה של הסדרה "פצועים בראש" והחל לצלם את סרט הקולנוע השני לסדרה גאליס, שיצא בפסח 2016. במהלך אותה שנה התארח בכמה מופעים של המופע "לוקחים את הזמן" שאותו מציגות חברותיו מהסדרה "גאליס", אליאנה תדהר ורוני דלומי, ביחד עם לי בירן. בחנוכה 2015 השתתף במופע הקוסם! בו גילם את "פחפח איש הפח". בספטמבר 2015 זכה בתואר "שחקן השנה" בפעם הרביעית ברציפות בטקס נבחרי הילדים בערוץ הילדים.
בנובמבר 2016 השתתף בספיישל הטלוויזיוני "". בדצמבר 2016 חזר למופע הפסטיגל "היי סקול פסטיגל 2 - הגמר הגדול" בו שיחק לצידם של אליאנה תדהר, עודד פז, דניאל מורשת, מיכל ינאי ועוד. בתפקיד "תובל" היריב השחצן של תיכון גל שיתמודד מולם בגמר הגדול.
ב-2017 החל לשחק במחזמר "סימני דרך", המבוסס על הביוגרפיה של נעמי שמר, בתיאטרון הבימה. באותה שנה שיחק את שחר סילאן קפלן בסדרת הנוער "כפולה" בערוץ KidZ.
ב-2019 שיחק שפיר בסרט הקצר "אחוות לוחמים", מאת יאיר אריאל, וכן הופיע בתפקיד הראשי בסרט "פול גז". באותה שנה שיחק גם במחזה "קופסה שחורה" המבוסס על ספר באותו שם מאת עמוס עוז, בתיאטרון בית ליסין. באותה שנה שב להשתתף בפסטיגל. בנוסף, באותה שנה התארח שפיר בכמה פרקים בסדרת הרשת ״אח שלי רוח״.
בשנת 2020 הוציא שפיר סינגל בשם "תחזיק עוד קצת".
בשנת 2020 היה בתפקיד שחקן אורח בתוכנית "היהודים באים" בתור דוד בן ישי.
בשנת 2021 עלתה הסדרה "מאנקיז" בה הוא משחק את "אונה" (אורי) נער מחשבים וחבר מהטירונות של בועז אשר נקלעים למשימה לבצע שוד בשביל לגנוב את הכתר היקר ממקדש "שאנשי - יאן". בנוסף, בשנה זו שפיר הוציא שירים נוספים לאלבום שלו. ב-23 במאי הוציא שיר בשם ״שומר עליך. וב-26 ביולי הוציא את השיר השלישי שלו, ״כינויי חיבה״. וב-7 בנובמבר הוציא את השירו הרביעי, ״כמה כאלה״.
משנת 2021 משחק בהצגה "פנתר כפול" של תיאטרון בית ליסין. בשנה זו, שפיר לקח צעד משמעותי בעולם המוזיקה שלו, ובתאריך 9 בנובמבר עלה להופיע בבר ההופעות ׳לבונטין׳ פעם ראשונה עם החומרים שכתב והלחין לבדו, על חייו האישיים.
בשנת 2022 השתתף בהופעת אורח בסרט "הסיפור שלנו" בכיכובם של אליאנה תדהר ולי בירן.
קריירת דיבוב
במהלך השנים דיבב שפיר בסרטים ובתוכניות טלוויזיה רבות. בהן, סדרות האנימה של "דרגון בול זי", "אוזי ודריקס", "סיפורי כתם שמש - של מי הביצה הזאת?", "מעבר ליער", "עידן הקרח 2: נמסים מצחוק", "גיבור על נמלים", ו"דואל מאסטרס".
בשנת 2006 דיבב שפיר בתוכנית המצוירת "ביל הקטן" ששודרה בערוצים ערוץ הופ!, ערוץ ניקלודיאון וניק ג'וניור. בשנים 2006–2007 דיבב שפיר בתוכנית המצוירת "טום" שעלתה לשידור בערוץ לוגי. בין השנים 2006–2008 דיבב בתוכנית המצוירת "נארוטו" ששודרה בערוץ הילדים ובנוסף דיבב בתוכנית המצוירת "אווטאר: כשף האוויר האחרון".
בשנת 2007 גילם שפיר דמויות שונות בתוכנית המצוירת "מגלים עם דורה" ששודרה בערוץ הופ! וניק ג'וניור. במהלך אותה שנה גילם שפיר את דמותו של "וינסנט" בתוכנית המצוירת "פוקימון", וכן גילם דמויות שונות בתוכנית המצוירת "ספירו ופנטזיו" ששודרה בערוץ לוגי. כמו כן, דיבב שפיר בתוכניות המצוירות "קריפי קריצ'ר" ששודרה בערוץ לוגי, "טורק" ששודרה בערוץ הופ!, "פפה פיג", בתוכנית המצוירת "כוח הצלה" ששודרה בערוץ הופ!, "סיפורי כתם שמש" שעלתה לשידור בערוץ הופ!, וכן, בתוכנית המצוירת "לולה ווירג'יניה" ששודרה בערוץ הילדים.
בשנת 2008 תרם שפיר את קולו לתוכנית המצוירת "צוות קוואנטום" ששודרה בערוץ לוגי. במהלך אותה שנה דיבב דמויות שונות בתוכנית המצוירת "אדגר ואלן". ב-2009 דיבב שפיר בתוכנית "הנוקמים הקטנים" שהוקרנה בערוץ הילדים. במהלך אותה שנה הוא דיבב בתוכניות המצוירות "אווטאר: כשף האוויר האחרון" את אנג ו"חברים בחווה" ששודרו בערוץ ניקלודיאון, "משפחת דובינשטיין" ו"דובוני אכפת לי" ששודרו בערוץ הופ!, "קופצים למוזיאון" ששודרה בערוץ לוגי, וכן בסרט האנימציה "דובוני אכפת לי: הרפתקה בפארק השעשועים" שעלה לשידור בערוץ "הופ!".
בשנת 2010 דיבב שפיר בתוכניות "סאלי בוליווד" ששודרה בערוץ הילדים, "בן 10: כוח החייזרים" ששודרה אף היא בערוץ הילדים, וכן, שימש כקריין בתוכנית "תעלומות מתחת לאף" שהוקרנה בערוץ לוגי.
בשנת 2013 דיבב בסרט "היפה והגלדיאטור".
חיים אישיים
נכון לשנת 2022 שפיר נמצא בזוגיות עם הזמרת ענת מלמוד.
הקץ לנשק (סרט)
הקץ לנשק (באנגלית: A Farewell to Arms) הוא דרמה אמריקנית משנת 1957 בכיכובו של רוק הדסון ובבימויו של צ'ארלס וידור על פי תסריט של בן הכט. הסרט מבוסס בחלקו על עיבוד למחזה משנת 1930, שאותו כתב לורנס סטולינגס, עבור הרומן האוטוביוגרפי למחצה "הקץ לנשק" של ארנסט המינגוויי משנת 1929.
תקציר העלילה
פרדריק הנרי הוא אמריקאי המשרת כנהג אמבולנס בצבא האיטלקי במלחמת העולם הראשונה. במהלך תקופת החלמתו מפציעה בבית חולים הוא פוגש באחות קתרין בארקלי ומתאהב בה.
חברו של הנרי, הרופא, משכנע את שלטונות הצבא כי פציעתו חמורה, ולאחר זמן קצר הוא מתחתן עם האחות בארקלי ולא חוזר לחזית. האחות הראשית מגלה כי בארקלי הבריחה אלכוהול לבית החולים עבור הנרי, ובתגובה מפרידה ביניהם ומדווחת לממונים כי הנרי כשיר לחזור לשירות פעיל. בארקלי משוכנעת כי הנרי נטש אותה כשהיא בהריון.
הנרי משתתף בקרב קפורטו ומסייע לאזרחים להימלט מפני הצבא הגרמני הפולש. מפקדיו חושבים שערק ביחד עם חברו האיטלקי, אשר מוצא להורג, בעוד הוא בורח ונעלם. הנרי נמלט, מסתתר מן האיטלקים המחפשים אחריו ומגיע לשווייץ, שם הוא נפגש עם האחות בארקלי. השניים מתחזים לתיירים וזוכים למקלט במדינה. התנאים הקשים והמתח הנפשי שבו היא נתונה פוגעים בהריונה של בארקלי והיא מפילה את עוברה ומתה זמן קצר לאחר מכן. הנרי, המום ומוכה, הופך לנווד אומלל.
הפקה וביקורת
הסרט צולם באתרים שונים באיטליה ובהרי האלפים בתקציב של כ-4.3 מיליון דולר והכניס כ-11 מיליון דולר מהקרנות בארצות הברית ו-14 מיליון דולר נוספים מהקרנות נוספות ברחבי העולם. עם יציאתו ספג הסרט ביקורות שליליות מצד מבקרי הקולנוע, נחשב לכישלון כלכלי גם בקופות, ונשכח לחלוטין בשנים שלאחר מכן. עיקר הביקורת נמתחה על ההתמקדות של הבמאי בסיפור האהבה תוך ניתוק ההקשר שלו מן הזמן והמקום שבו הוא מתרחש כלומר הסביבה המלחמתית. ביקורת נמתחה גם על השחקנים אשר לא התאימו לתפקידם ו"שיחקו" אותו, במקום לחוות את התפקיד וכך להעבירו אל הצופים.
שטר חוב
שטר חוב הוא שטר המהווה הבטחה ללא תנאי ערוכה בכתב מאת אדם לחברו, חתומה בידי עושה השטר, בה הוא מתחייב לפרוע לאדם פלוני או לפקודתו, או למוכ"ז, עם דרישה, או בזמן עתיד קבוע או ניתן לקביעה, סכום מסוים בכסף. בניגוד לשטר חליפין, שטר חוב אינו פקודה מאת אדם א' (המושך) לאדם ג' (הנמשך) הדורשת מהנמשך לשלם סכום כסף לאדם ב' (האוחז). במקום זאת, לשטר חוב יש שני צדדים: אדם א' (העושה, שהוא החייב) ואדם ב' (האוחז, שהוא הנושה). על אלו יכולים להתווסף צדדים נוספים, כגון ערב.
הוראות פקודת השטרות בדבר שטרי חליפין חלות, ככלל, גם על שטרי חוב. לפיכך, מרבית הדינים החלים על שטרות בכלל, לרבות הסחרות, שהיא האפשרות להעביר את השטר מהנושה המקורי (הנפרע) לנושה חדש (אוחז כשורה), חלים גם על שטרי חוב.
אף ששטרי חוב נפוצים פחות מאשר שטרי חליפין (בעיקר שיקים), גם שטרי חוב נפוצים למדי, בפרט בתור בטוחה בעסקאות שונות. באותם מקרים, צד לחוזה מעניק לצד שכנגד שטר חוב. על פי המוסכם בחוזה, יכול האוחז לממש את שטר החוב במקרה של הפרת החוזה. ככל שטר, שטר החוב הוא עסקה עצמאית, שתוקפה אינו תלוי בעסקת היסוד. לפיכך, האוחז יכול לפעול למימוש השטר (בין אם ישירות מול העושה ובין אם, במקרה של קושי במימוש בדרך הראשונה, באמצעות ההוצאה לפועל), מבלי שידרש להוכיח שעסקת היסוד לא קוימה. ייתכן מקרה בו עסקת היסוד קוימה אך האוחז פונה למימוש השטר. במקרה כזה, העושה זכאי להימנע מפרעון השטר ובכלל זאת, הוא רשאי לטעון טענת "פרעתי" בהוצאה לפועל, או להגיש התנגדות לביצוע שטר שתועבר לדיון בבית משפט.
Widow's Weeds
האלבום זכה לביקורות מצוינות וסלל את דרכה של טריסטניה להפיכה לאחת מלהקות המטאל הגותי החשובות והמשפיעות באירופה. שנה אחרי אלבום זה הוציאה טריסטניה את האלבום "Beyond The Veil" שממשיך את הקו המוזיקלי של Widow's Weeds, אך יותר סימפוני מקודמו, ונחשב ליצירת מופת של המטאל הגותי.
רשימת שירים
במהדורה המיוחדת המוגבלת נכללו גם השירים הבאים, כבונוס:
אוסנבריק (כדורגל)
מועדון כדורגל אוסנבריק (בגרמנית: VfL Osnabrück) הוא מועדון כדורגל גרמני, המשחק בעיר אוסנבריק שבגרמניה. המועדון משחק בבונדסליגה השנייה.
היסטוריה
המועדון נוסד בשנת 1899 ושיחק לאורך השנים בליגות אזוריות בגרמניה. בשנת 1939 הגיע לשמינית גמר הגביע הגרמני והפסיד לקבוצת ואלדוף מנהיים. עד שנת 1974 הליגה הגרמנית השנייה הייתה ליגה אזורית ובשנה זו נוסדה ליגה ארצית והמועדון הצטרף לליגה זו בשנתה הראשונה. המועדון שיחק בליגה השנייה 10 עונות ברציפות מעונת 1974/1975 ועד עונת 1983/1984. בעונות 1976/1977, 1978/1979, 1979/1980, 1980/1981 הגיע לשמינית גמר הגביע והפסיד לקבוצות נירנברג, רוט וייס אוברהאוזן, שאלקה 04  ושטוטגרט בהתאמה.
בסוף עונת 1983/1984 ירד לליגה השלישית, שם שיחק עונה אחת וחזר לליגה השנייה. המועדון שיחק בליגה השנייה 8 עונות ברציפות מעונת 1985/1986 ועד עונת 1992/1993. בעונת 1989/1990 הגיע לרבע גמר הגביע והפסיד לקבוצת איינטרכט בראונשווייג. בעונת 1992/1993 הגיע לשמינית גמר הגביע והפסיד לקבוצת איינטרכט פרנקפורט. בסוף העונה ירד לליגה השלישית.
המועדון שיחק בליגה השלישית 7 עונות ברציפות מעונת 1993/1994 ועד עונת 1999/2000 שבסופה חזר לליגה השנייה. המועדון שיחק לסירוגין בליגה השנייה ובליגה השלישית עד עונת 2011/2012. בעונת 2006/2007 הגיע לשמינית גמר הגביע והפסיד לקבוצת הרטה ברלין. בעונת 2009/2010 הגיע לרבע גמר הגביע והפסיד לקבוצת שאלקה 04. מעונת 2011/2012 המועדון שיחק שמונה עונות ברציפות בליגה השלישית לאחר שנשר מהבונדסליגה השנייה. בקיץ 2019 הבטיח המועדון את חזרתו לבונדסליגה השנייה. בעונת 2020/21 סיים המועדון במקום ה-16 בבונדסליגה השנייה, ונשר בחזרה לליגה השלישית.
בתום עונת 2022/2023 שבה לבונדסליגה השנייה.
אח"י ניצחון (סער 6)
אח"י ניצחון היא קורבטה בסדרת הקורבטות סער 6 של חיל הים הישראלי, שנבנתה על ידי חברת טיסנקרופ (מספנות TKMS) החל משנת 2015. היא אחת מארבע קורבטות בסדרה, והצטרפה לשייטת 3 של חיל הים הישראלי ונמל הבית שלה הוא בסיס חיפה. החוזה לבניית ארבע הספינות נחתם במאי 2015. הספינה הראשונה בסדרה, אח"י מגן, הגיעה בסוף שנת 2020 ולאחריה הגיעו השאר במהלך שנת 2021.
אח"י ניצחון הועברה לחיל הים הישראלי יחד עם אח"י עצמאות ב-27 ביולי 2021. אח"י ניצחון הגיעה לנמל חיפה ב-30 באוגוסט 2021 והתקבלה בטקס במעמד הרמטכ"ל אביב כוכבי. תהליך התקנת מערכות הלחימה נמשך כשנה וחצי, לאחריו תיכנס הספינה לשירות מבצעי.
אח"י ניצחון היא הספינה השנייה בחיל הים בשם זה (קדמה לה אח"י ניצחון בסדרה סער 4).
איבר מין
איבר מין הוא האיבר המעורב ברבייה מינית בבעלי חיים ובצמחים. בדרך כלל יש שתי קבוצות שונות של איברי מין - זכריים ונקביים.
ביונקים
החלק הגלוי של איברי המין אצל יונקים זכרים מורכב משק האשכים והפין. אצל נקבות הוא מורכב מהפות והנרתיק.
אצל יונקים בעלי שליה לנקבות יש שני פתחים לאיברי המין - הנרתיק והשופכה, בעוד שלזכרים יש רק אחד - השופכה. לאיברי מין של זכרים ונקבות יש קצות עצבים רבים, וכתוצאה מכך המגע המיני הוא מהנה ורגיש.
בחיות אחרות
אצל בעלי חיים רבים אחרים, פתח אחד המכונה פתח ביב משמש כפתח היחיד עבור מערכת הרבייה, העיכול, והשתן (אם קיימים). אצל כל היצורים הדו-חיים, הציפורים, הזוחלים, כמה דגים, וכמה יונקים (יונקי הביב, טנרקיים, חפרפזיים וחפרפרות כיס) יש פתח מסוג זה.
חרקים
איברי מין אצל חרקים מכונים אברי המין החיצוניים.
שבלולים וחלזונות
איברי הרבייה של שבלולים וחלזונות משתנה מאוד מקבוצה אחת לאחרת.
לוויין המחקר WMAP
לוויין המחקר WMAP, או בשמו המלא Wilkinson Microwave Anisotropy Probe, הוא לוויין ששוגר על ידי נאס"א על מנת לסקור את קרינת הרקע הקוסמית הבאה מכל עבר על פני השמים. קרינת הרקע הקוסמית היא הקרינה השיורית מן המפץ הגדול. מטרת המשימה היא לגלות הפרשי טמפרטורה זעירים בקרינת הרקע הקוסמית כדי לאמת את התאוריות על היווצרות היקום. WMAP הוא היורש של לוויין המחקר COBE, ואחד משרשרת לווייני מחקר בגודל בינוני.
WMAP שוגר ב-30 ביוני 2001 בעזרת משגר דלתא 2 מבסיס חיל האוויר בקייפ קנוורל שבפלורידה.
נקודת מבט ייחודית
מטרת המחקר של WMAP היא קרינה התואמת לגוף שחור בטמפרטורה של 3 מעלות קלווין בלבד (3 מעלות מעל האפס המוחלט), ולפיכך החליטו מתכנני המשימה להרחיקו מכדור הארץ ולמקמו ב נקודת לגראנז' L2, אשר בה כוחות הכבידה של כדור הארץ והשמש מבטלים את הכוח הצנטריפטלי.
עיקר הקרינה בטמפרטורות האלו נופל בתחום של גלים מילימטריים, ולפיכך הלוויין מצויד בגלאים הסורקים את השמיים במספר תדרים בתחום, שהם 23, 33, 41, 61 ו-94 גיגה-הרץ.
תומאסינה כריסטינה גילמבורג-אהרנסוורד
הברונית תומסינה כריסטינה גילמבורג-אהרנסוורד (בדנית: Thomasine Christine Gyllembourg-Ehrensvärd, 9 בנובמבר 1773 - 2 ביולי 1856) הייתה סופרת דנית. היא נולדה בקופנהגן. שם הנעורים שלה היה בונצן (Buntzen).
קורות חייה וכתיבתה
תומסינה התחתנה עם הסופר המפורסם פטר אנדראס הייברג כאשר הייתה בת 16. בנם שנולד שנה לאחר החתונה הוא המשורר והמבקר יוהאן לודביג הייברג. בשנת 1800 הוגלה בעלה בשל פעילותו הפוליטית. היא התגרשה והתחתנה מחדש בדצמבר 1801 עם הברון השוודי קרל פרדריק אהרנסוורד, אשר היה פליט פוליטי בעצמו בשל מעורבותו ברצח גוסטב השלישי, מלך שוודיה בשנת 1792. בעלה השני, שאימץ את השם גילמבורג (Gyllembourg) על שם אמו, נפטר בשנת 1815.
בשנת 1822 היא הלכה אחרי בנה לקיל, שם הוא מונה לפרופסור, ובשנת 1825 חזרה איתו לקופנהגן. בשנת 1827 היא הופיעה לראשונה באופן אנונימי כסופרת עם פרסום הרומן "Familien Polonius" בעיתונו של בנה ה-"Flyvende Post". בשנת 1828 פורסמו שתי יצירות נוספות שלה "Den Magiske Nøgle" (מפתח הקסם) ו-"Hverdags-Historie" (סיפור יום יומי). ההצלחה של העבודה האנונימית הייתה כה גדולה עד שהיא אימצה את התואר "הסופרת של סיפור יום יומי" עד סוף הקריירה שלה.
בשנים 1833–1834 האי פרסמה שלושה כרכים של נובלות ישנות וחדשות Old and New Novels שלאחריהם בשנים 1835–1836 פורסמו גם סיפורים חדשים New Stories שכללו גם הם 3 כרכים.
לאורך חייה היא הקפידה לשמור על עיסוקה כסופרת בסוד, גם בקרב חבריה הקרובים ביותר. רק לאחר מותה נודעה זהותה כסופרת לציבור.
היקום על פי הפיסיקה המודרנית
היקום על פי הפיסיקה המודרנית הוא ספר מדע פופולרי מאת יורם קירש.
הספר יצא לאור ב-2006 בהוצאת עם עובד בשפה העברית. הספר מציג סקירה ייחודית של התפתחות הפיזיקה מתחילתה ועד לתקופתנו. המחבר, יורם קירש, כתב גם את הספר "ציידי החלקיקים" ביחד עם פרופסור יובל נאמן, אשר יצא לאור ב-1981 בהוצאת מסדה, תורגם לאנגלית ולשפות נוספות, זכה לכמה וכמה מהדורות והפך לקלסיקה בתחום המדע הפופולרי.
יזד (פרובינציה)
פרובינציית יזד (בפרסית: استان یزد) היא אחת מ-31 פרובינציות איראן. הפרובינציה נמצאת במרכז איראן, ובירתה היא העיר יזד. כמו כן, נמצאת בה העיר ארדכאן.
659 תוכניות ופרויקטים כלכליים ותשתיתיים עם אשראי של מעל ל 22 מיליון דולר מתוכננים לפעול בפרובינציית יזד. הפרויקטים הם בתחום האריחים, אספקת הגז לפארקי התעשייה, התכת מתכות, ענף התרופות ותוספי המזון, השלב הראשון של בית החולים חאתם אל-אנביה באבארוך, חקלאות, 130 מערכות השקיה חדשות, שלב 1 של רכבת באפק-זרין שחר, השלמת שלושה כבישים מהירים, הגדלת קיבולת תחנת הכוח של צ'אדמארלו, 354 פרויקטים בתחום התקשורת, פיתוח כיסוי רשתות טלפון סלולריות ושירותי אלקטרוניקה כפריים, פרויקט צינור הגז, ופרויקטים לענייני ספורט ונוער.
אדריאנוס החמישי
האפיפיור אדריאנוס החמישי (בלטינית: Adrianus V; 11 ביולי 1205 - 18 באוגוסט 1276), היה האפיפיור מ-11 ביולי 1276 עד מותו כחודש לאחר מכן.
ביוגרפיה
אוטובונו דה פיצ'י נולד ב-11 ביולי 1205 בג'נובה, והשתייך למשפחה פיאודלית מליגוריה, הרוזנים של לאבאנה.